**DĖL ROKIŠKIO KULTŪROS CENTRO NUOSTATŲ PATVIRTINIMO**

2019 m. gruodžio 20 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, 18 straipsnio 1 dalimi, Rokiškio rajono savivaldybės taryba n u s p r e n d ž i a:

1. Patvirtinti Rokiškio kultūros centro nuostatus (pridedama).

2. Įgalioti Rokiškio kultūros centro direktorių pasirašyti šio sprendimo 1 punkte nurodytos įstaigos nuostatus.

3. Pripažinti netekusiu galios Rokiškio rajono savivaldybės tarybos 2015 m. gruodžio 18 d. sprendimą Nr. TS-245 ,,Dėl Rokiškio kultūros centro nuostatų patvirtinimo“.

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Irena Matelienė

Rokiškio rajono savivaldybės tarybai

**AIŠKINAMASIS RAŠTAS**

**Parengto sprendimo projekto tikslai ir uždaviniai.** Patvirtinti Rokiškio kultūros centro nuostatus, o ankstesnį Rokiškio rajono savivaldybės tarybos 2015 m. gruodžio 18 d. sprendimą Nr. TS -245 ,,Dėl Rokiškio kultūros centro nuostatų patvirtinimo“ pripažinti netekusiu galios.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas ir Lietuvos Respublikos kultūros centrų įstatymas.

**Sprendimo projekto esmė.** Pagrindiniai sprendimu įtvirtinami pakeitimai:

1. Skyrių skaičius, pavadinimai suformuluoti ir turinys pakeistas ar išplėtotas vadovaujantis Lietuvos Respublikos biudžetinių įstaigų įstatymo nuostatomis:

1.1. suformuoti nauji skyriai su atitinkamu turiniu: „Kultūros centro savininko teises ir pareigas įgyvendinančios institucijos kompetencija“, „Kultūros centro taryba“, „Kultūros centro finansinės ir kitos veiklos kontrolė“, „Šaltinis, kuriame skelbiami vieši pranešimai“;

1.2. pakeisti skyrių pavadinimai: skyriaus pavadinimas „Kultūros centro veiklos tikslai ir funkcijos“ pakeistas į „Kultūros centro veiklos sritis, tikslai ir funkcijos“; skyriaus pavadinimas „Kultūros centro valdymas ir atsakomybė“ pakeistas į „Kultūros centro valdymas“; skyriaus pavadinimas „Kultūros centro turtas ir lėšos“ pakeistas į „Kultūros centro turtas, lėšos ir jų naudojimas“;

1.3. skyrius „Reorganizavimas ir likvidavimas“ pakeistas į „Baigiamosios nuostatos“. Skyriuje pateikiama apibendrinta informacija apie įstaigos reorganizavimo ir likvidavimo bei nuostatų keitimo tvarką.

1. Nuostatų 1 skyriaus 5 punkte nurodyta, kas įgyvendina Kultūros centro savininko teises ir pareigas.
2. 10 skyriuje nurodyta, kur skelbiami vieši Kultūros centro pranešimai.
3. Vadovaujantis Lietuvos Respublikos biudžetinių įstaigų įstatymo 9 straipsnio, 2 dalies 4 punktu, įtvirtinama Kultūros centro direktoriaus pareiga savarankiškai tvirtinti Kultūros centro struktūrą ir pareigybių sąrašą neviršijant Savivaldybės tarybos nustatyto didžiausio leistino pareigybių skaičiaus.
4. Vadovaujantis to paties įstatymo 9 straipsnio 2 dalies 6 punktu, Kultūros centro direktoriaus prievolė įstatymų nustatyta tvarka priimti į darbą ir atleisti iš darbo Kultūros centro darbuotojus, papildyta funkcija nustatyti ir tvirtinti Kultūros centro darbuotojų tarnybinius atlyginimus (koeficientus), priedus, priemokas.
5. Aiškiau apibrėžiamos Kultūros centro veiklos kryptys, nustatytos pagal ekonominės veiklos rūšių klasifikatorių.
6. Išplečiama Kultūros centro tarybos sudėtis nuo 5 iki 7 narių, į sudėtį įtraukiant vieną asmenį iš Nevyriausybinių organizacijų sektoriaus bei kultūros ir meno darbuotojų proporcija didinama nuo 2 iki 3 asmenų. Kultūros centro tarybos kadencija ilginama nuo vienerių iki dvejų metų.
7. 5 skyriaus 18, 19, 20, 21 punktuose apibrėžta Kultūros centro direktoriaus priėmimo į darbą, pareigybės aprašymo tvirtinimo, pareiginės algos dydžio nustatymo, kadencijų, atleidimo iš darbo, pavadavimo, išvykų tvarka.
8. Atsižvelgiant į realiai nusistovėjusią praktiką, įtvirtinamos kitos Kultūros centro veiklos srities nuostatos ar pareigos:

9.1. Kultūros centro direktoriaus prievolė vykdyti rajono kultūros darbuotojų nevyriausybinių organizacijų metodinę renginių ir veiklos priežiūrą keičiama į dalykinės pagalbos (konsultacijų) teikimo rajono kultūros darbuotojams ir kultūros nevyriausybinėms organizacijoms teikimo funkciją;

9.2. Kultūros centro pareiga vykdyti valstybės ir Rokiškio rajono savivaldybės švietimo, kultūros ir sporto politiką įgyvendinančios institucijos pavedimus, atitinkančius Kultūros centro veiklos pobūdį;

9.3. Kultūros centro direktoriui ir jį pagal pareigybės nuostatus pavaduojančiam asmeniui negalint eiti pareigų, jo pareigas turi atlikti kitas direktorių priimančio į darbą asmens paskirtas specialistas.

**Galimos pasekmės, priėmus siūlomą tarybos sprendimo projektą:**

**teigiamos** – aiškesnis ir sklandesnis Kultūros centro veiklos reglamentavimas;

**neigiamos** – nėra.

**Kokia sprendimo nauda Rokiškio rajono gyventojams.** Šis sprendimas naudingas įvairioms gyventojų grupėms.

**Finansavimo šaltiniai ir lėšų poreikis**. Papildomų lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus Irena Matelienė

vyriausioji specialistė